Avis juridique important

|

31992D0489

92/489/ETY: Neuvoston päätös, tehty 5 päivänä lokakuuta 1992, vuoden 1989 kansainvälisen juutti- ja juuttituotesopimuksen tekemisestä

Virallinen lehti nro L 293 , 09/10/1992 s. 0018 - 0018 Suomenk. erityispainos Alue 11 Nide 20 s. 0022  Ruotsink. erityispainos Alue 11 Nide 20 s. 0022

NEUVOSTON PÄÄTÖS,tehty 5 päivänä lokakuuta 1992,vuoden 1989 kansainvälisen juutti- ja juuttituotesopimuksen tekemisestä (92/489/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 ja 116 artiklan,ottaa huomioon komission ehdotuksen,sekä katsoo, ettäyhteisö ja sen jäsenvaltiot ovat päätöksen 91/51/ETY() mukaisesti allekirjoittaneet vuoden 1989 kansainvälisen juutti- ja juuttituotesopimuksen ja ilmoittaneet, Portugalia lukuun ottamatta, sen väliaikaisesta soveltamisesta odottaessaan sopimuksen hyväksymiseksi tarvittavien sisäisten menettelyjen päättymistä,kyseisen sopimuksen pysyvää voimaantuloa varten vaadittava hallitusten määrä ja 40 artiklan 1 kohdassa ilmoitetun nettotuonnin prosenttiosuus on saavutettu,kaikki jäsenvaltiot ovat ilmoittaneet aikomuksestaan hyväksyä sopimus, janyt on tärkeää hyväksyä sopimus ja yhteisö ja sen jäsenvaltiot ilmoittavat samanaikaisesti Yhdistyneiden Kansakuntien pääsihteerille sopimuksen hyväksymisestä,ON PÄÄTTÄNYT SEURAAVAA:1 artiklaHyväksytään yhteisön puolesta vuoden 1989 kansainvälinen juutti- ja juuttituotesopimus.Yhteisö ja sen jäsenvaltiot, suoritettuaan tarvittavat sisäiset menettelyt, ilmoittavat samanaikaisesti Yhdistyneiden Kansakuntien pääsihteerille vuoden 1989 kansainvälisen juutti- ja juuttituotesopimuksen hyväksymisestä tuojajäseninä 37 artiklan mukaisesti.Sopimuksen teksti on päätöksen 91/51/ETY liitteenä.2 artiklaNeuvoston puheenjohtaja nimeää henkilön, joka on valtuutettu tallettamaan hyväksymisasiakirjan yhteisön puolesta.Tehty Luxemburgissa 5 päivänä lokakuuta 1992Neuvoston puolestaPuheenjohtajaT. GAREL-JONES()() EYVL N:o L 29, 4.2.1991, s. 1


               21.6.2016

               FI

               Euroopan unionin virallinen lehti

               C 224/34

         P8_TA(2014)0001
   Valiokuntien jäsenten lukumäärä
   Euroopan parlamentin päätös 2. heinäkuuta 2014 valiokuntien jäsenten lukumäärästä (2014/2702(RSO))
   (2016/C 224/09)

      Euroopan parlamentti, joka

               —

               ottaa huomioon puheenjohtajakokouksen ehdotuksen,

               —

               ottaa huomioon pysyvien valiokuntien toimivallasta 15. tammikuuta 2014 tekemänsä päätöksen (1),

               —

               ottaa huomioon työjärjestyksen 196 artiklan,

               1.

               päättää, että valiokuntien jäsenten lukumäärät ovat seuraavat:

                           I.

                           Ulkoasiainvaliokunta: 71 jäsentä

                           II.

                           Kehitysvaliokunta: 28 jäsentä

                           III.

                           Kansainvälisen kaupan valiokunta: 41 jäsentä

                           IV.

                           Budjettivaliokunta: 41 jäsentä

                           V.

                           Talousarvion valvontavaliokunta: 30 jäsentä

                           VI.

                           Talous- ja raha-asioiden valiokunta: 61 jäsentä

                           VII.

                           Työllisyyden ja sosiaaliasioiden valiokunta: 55 jäsentä

                           VIII.

                           Ympäristön, kansanterveyden ja elintarvikkeiden turvallisuuden valiokunta: 69 jäsentä

                           IX.

                           Teollisuus-, tutkimus- ja energiavaliokunta: 67 jäsentä

                           X.

                           Sisämarkkina- ja kuluttajansuojavaliokunta: 40 jäsentä

                           XI.

                           Liikenne- ja matkailuvaliokunta: 49 jäsentä

                           XII.

                           Aluekehitysvaliokunta: 43 jäsentä

                           XIII.

                           Maatalouden ja maaseudun kehittämisen valiokunta: 45 jäsentä

                           XIV.

                           Kalatalousvaliokunta: 25 jäsentä

                           XV.

                           Kulttuuri- ja koulutusvaliokunta: 31 jäsentä

                           XVI.

                           Oikeudellisten asioiden valiokunta: 25 jäsentä

                           XVII.

                           Kansalaisvapauksien sekä oikeus- ja sisäasioiden valiokunta: 60 jäsentä

                           XVIII.

                           Perussopimus-, työjärjestys- ja toimielinasioiden valiokunta: 25 jäsentä

                           XIX.

                           Naisten oikeuksien ja sukupuolten tasa-arvon valiokunta: 35 jäsentä

                           XX.

                           Vetoomusvaliokunta: 35 jäsentä

                     Ihmisoikeuksien alivaliokunta: 30 jäsentä
               Turvallisuus- ja puolustuspolitiikan alivaliokunta: 30 jäsentä;

               2.

               päättää puheenjohtajakokouksen 26. kesäkuuta 2014 valiokuntien puheenjohtajistojen kokoonpanosta tekemään päätökseen viitaten, että valiokuntien puheenjohtajistoissa voi olla enintään neljä varapuheenjohtajaa;

               3.

               kehottaa puhemiestä välittämään tämän päätöksen tiedoksi neuvostolle ja komissiolle.

      (1)  Hyväksytyt tekstit, P7_TA(2014)0018.


title: 2000/822/EY: Neuvoston päätös, tehty 22 päivänä joulukuuta 2000, vastavuoroisia vapauttamistoimenpiteitä sekä EY:n ja Tunisian tasavallan assosiaatiosopimuksen maatalouspöytäkirjojen muuttamista koskevan Euroopan yhteisön ja Tunisian tasavallan sopimuksen tekemisestä kirjeenvaihtona

text:
Avis juridique important

|

32000D0822

Virallinen lehti nro L 336 , 30/12/2000 s. 0092 - 0092

Neuvoston päätös,tehty 22 päivänä joulukuuta 2000,vastavuoroisia vapauttamistoimenpiteitä sekä EY:n ja Tunisian tasavallan assosiaatiosopimuksen maatalouspöytäkirjojen muuttamista koskevan Euroopan yhteisön ja Tunisian tasavallan sopimuksen tekemisestä kirjeenvaihtona(2000/822/EY)EUROOPAN YHTEISÖJEN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) Maaliskuun 1 päivästä 1998 voimassa olevassa Euroopan yhteisöjen ja niiden jäsenvaltioiden ja Tunisian tasavallan välisen Euro-Välimeri-sopimuksen(1) 16 artiklassa täsmennetään, että yhteisö ja Tunisia vapauttavat asteittain maataloustuotteittensa ja kalastustuotteittensa vastavuoroisen kaupan.(2) Euro-Välimeri-sopimuksessa määrätään, että 1 päivästä tammikuuta 2000 alkaen yhteisö ja Tunisian tasavalta tarkastelevat tilannetta, jotta sopimuspuolten väliset 1 päivästä tammikuuta 2001 alkaen sovellettavat vapauttamistoimenpiteet voidaan vahvistaa.(3) Yhteisö on sopinut Tunisian tasavallan kanssa muuttavansa sopimuksen maatalouspöytäkirjoja n:o 1 ja 3 kirjeenvaihtona tehtävällä sopimuksella. Tämä sopimus olisi hyväksyttävä.(4) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(2) mukaisesti,ON PÄÄTTÄNYT SEURAAVAA:1 artiklaHyväksytään yhteisön puolesta maataloustuotteiden kaupan vastavuoroisia vapauttamistoimenpiteitä sekä EY:n ja Tunisian tasavallan assosiaatiosopimuksen maatalouspöytäkirjojen muuttamista koskeva kirjeenvaihtona tehty Euroopan yhteisön ja Tunisian tasavallan välinen sopimus.Sopimusteksti on tämän päätöksen liitteenä.2 artikla1. Komissiota avustaa vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(3) 23 artiklalla perustettu viljan hallintokomitea tai tarvittaessa muiden yhteistä markkinajärjestelyjä koskevien asetusten vastaavilla säännöksillä perustetut komiteat tai yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(4) 248 a artiklalla perustettu tullikoodeksikomitea.2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä.Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.3. Komitea vahvistaa / komiteat vahvistavat työjärjestyksensä.3 artiklaNeuvoston puheenjohtajalla on oikeus nimetä henkilö, jolla on valtuudet allekirjoittaa sopimukset yhteisöä sitovasti.Tehty Brysselissä 22 päivänä joulukuuta 2000.Neuvoston puolestaPuheenjohtajaD. Voynet(1) EYVL L 97, 30.3.1998, s. 1.(2) EYVL L 184, 17.7.1999, s. 23.(3) EYVL L 181, 1.7.1992, s. 21. Asetus sellaisena kuin se on viimeksi muutettuna asetuksella (EY) N:o 1666/2000 (EYVL L 193, 29.7.2000, s. 37).(4) EYVL L 302, 19.10.1992, s. 1.


title: Neuvoston päätös 2014/23/YUTP, annettu 20 päivänä tammikuuta 2014 , Lähi-idän rauhanprosessiin nimitetyn Euroopan unionin erityisedustajan toimeksiannon muuttamisesta ja jatkamisesta annetun päätöksen 2013/350/YUTP kumoamisesta

text:
               21.1.2014

               FI

               Euroopan unionin virallinen lehti

               L 16/31

      NEUVOSTON PÄÄTÖS 2014/23/YUTP,
   annettu 20 päivänä tammikuuta 2014,
   Lähi-idän rauhanprosessiin nimitetyn Euroopan unionin erityisedustajan toimeksiannon muuttamisesta ja jatkamisesta annetun päätöksen 2013/350/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 23 päivänä tammikuuta 2012 päätöksen 2012/33/YUTP (1), jolla Andreas REINICKE nimitettiin Euroopan unionin erityisedustajaksi, jäljempänä ”erityisedustaja”, Lähi-idän rauhanprosessiin.

               (2)

               Neuvosto hyväksyi 2 päivänä heinäkuuta 2013 päätöksen 2013/350/YUTP (2) , jolla erityisedustajan toimeksiantoa jatkettiin 30 päivään kesäkuuta 2014 ja jossa säädettiin rahoitusohjeesta 1 päivänä tammikuuta 2013 alkavalle ja 31 päivänä joulukuuta 2013 päättyvälle kaudelle.

               (3)

               Poliittisten ja turvallisuusasioiden komitea hyväksyi 27 päivänä marraskuuta 2013 unionin ulkoasioiden ja turvallisuuspolitiikan korkean edustajan ehdottaman ratkaisun, jonka mukaan Euroopan ulkoasiainhallinto (EUH) ottaa toistaiseksi hoitaakseen erityisedustajan tehtävät. Lisäksi varmistetaan säännöllinen raportointi jäsenvaltioille ja korkean tason yhteydenpito.

               (4)

               Päätös 2013/350/YUTP olisi sen vuoksi kumottava 1 päivästä tammikuuta 2014,

         ON HYVÄKSYNYT TÄMÄN PÄÄTÖKSEN:
   1 artikla
   Kumoaminen
   Kumotaan päätös 2013/350/YUTP.
   2 artikla
   Uudelleentarkastelu
   Unionin tulevaa edustusta Lähi-idän rauhanprosessissa tarkastellaan uudelleen ennen toukokuuta 2014.
   3 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä tammikuuta 2014.

      Tehty Brysselissä 20 päivänä tammikuuta 2014.

            Neuvoston puolesta

            Puheenjohtaja

         C. ASHTON

      (1)  Neuvoston päätös 2012/33/YUTP, annettu 23 päivänä tammikuuta 2012, Euroopan unionin erityisedustajan nimittämisestä Lähi-idän rauhanprosessiin (EUVL L 19, 24.1.2012, s. 17).

      (2)  Neuvoston päätös 2013/350/YUTP, annettu 2 päivänä heinäkuuta 2013, Lähi-idän rauhanprosessiin nimitetyn Euroopan unionin erityisedustajan toimeksiannon muuttamisesta ja jatkamisesta (EUVL L 185, 4.7.2013, s. 3).


title: Neuvoston päätös (YUTP) 2017/1195, annettu 4 päivänä heinäkuuta 2017, joukkotuhoaseiden leviämisen vastaisen EU:n strategian täytäntöönpanoa tukevan, aseiden leviämistä vastustavien riippumattomien ajatushautomoiden eurooppalaisen verkoston edistämisestä annetun päätöksen 2014/129/YUTP muuttamisesta

text:
               5.7.2017

               FI

               Euroopan unionin virallinen lehti

               L 172/14

         NEUVOSTON PÄÄTÖS (YUTP) 2017/1195,
   annettu 4 päivänä heinäkuuta 2017,
   joukkotuhoaseiden leviämisen vastaisen EU:n strategian täytäntöönpanoa tukevan, aseiden leviämistä vastustavien riippumattomien ajatushautomoiden eurooppalaisen verkoston edistämisestä annetun päätöksen 2014/129/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä maaliskuuta 2014 päätöksen 2014/129/YUTP (1).

               (2)

               Päätöksen 2014/129/YUTP mukaan sen 1 artiklan 3 kohdassa tarkoitetut hankkeet, jotka kuuluvat yksittäisten toimien alaan, on toteutettava 36 kuukauden kuluessa päätöksen 3 artiklan 3 kohdassa tarkoitetun rahoitussopimuksen tekemispäivästä.

               (3)

               Neuvosto hyväksyi 3 päivänä huhtikuuta 2017 päätöksen (YUTP) 2017/632 (2), jolla pidennettiin päätöksen 2014/129/YUTP täytäntöönpanolle asetettua määräaikaa 2 päivään heinäkuuta 2017.

               (4)

               Täytäntöönpanosta vastaava elin, jäljempänä ’EU:n asesulkukonsortio’, pyysi 19 päivänä kesäkuuta 2017 unionilta neuvoston päätöksen 2014/129/YUTP täytäntöönpanolle asetetun määräajan pidentämistä edelleen 31 päivään joulukuuta 2017, jotta voitaisiin järjestää aseiden leviämisen estämistä ja aseriisuntaa käsittelevä laaja vuosittainen konferenssi vuonna 2017 sekä jatkaa EU:n asesulkukonsortion internetsivuston ylläpitoa ja päivitystä 2 päivän heinäkuuta 2017 jälkeen.

               (5)

               Päätös 2014/129/YUTP olisi näin ollen muutettava ja sen voimassaoloa jatkettava tämän mukaisesti, jotta siihen sisältyvät toimet voitaisiin kaikilta osin toteuttaa,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/129/YUTP seuraavasti:

               1)

               korvataan 1 artiklan 3 kohdan c alakohta seuraavasti:

                           ”c)

                           Annetaan keinot järjestää kolmansien maiden ja kansalaisyhteiskunnan kanssa neljä aseiden leviämisen estämistä ja aseriisuntaa käsittelevää laajaa vuosittaista konferenssia EU:n joukkotuhoasestrategian ja EU:n pienasestrategian sekä unionin toimielimien ja unionin ajatushautomon roolin edistämiseksi tällä alalla, jotta voidaan lisätä unionin toimintapolitiikkojen näkyvyyttä alalla ja toimittaa raportteja ja/tai suosituksia korkean edustajan edustajille.”

               2)

               Korvataan 3 artiklan 1 kohta seuraavasti:
               ”1.   Rahoitusohje 1 artiklan 3 kohdassa tarkoitettujen hankkeiden toteuttamiseksi on 4 034 254,15 euroa.”

               3)

               Korvataan 5 artiklan 2 kohta seuraavasti:
               ”2.   Sitä sovelletaan 3 päivästä heinäkuuta 2017. Sen voimassaolo päättyy 31 päivänä joulukuuta 2017.”

               4)

               Korvataan liitteessä oleva jakso 4 seuraavasti:
               ”4.   Kesto
               Tämän päätöksen voimassaolo päättyy 31 päivänä joulukuuta 2017.”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 4 päivänä heinäkuuta 2017.

            Neuvoston puolesta

            Puheenjohtaja

         M. MAASIKAS

      (1)  Neuvoston päätös 2014/129/YUTP, annettu 10 päivänä maaliskuuta 2014, joukkotuhoaseiden leviämisen vastaisen EU:n strategian täytäntöönpanoa tukevan, aseiden leviämistä vastustavien riippumattomien ajatushautomoiden eurooppalaisen verkoston edistämisestä (EUVL L 71, 12.3.2014, s. 3).

      (2)  Neuvoston päätös (YUTP) 2017/632, annettu 3 päivänä huhtikuuta 2017, joukkotuhoaseiden leviämisen vastaisen EU:n strategian täytäntöönpanoa tukevan, aseiden leviämistä vastustavien riippumattomien ajatushautomoiden eurooppalaisen verkoston edistämisestä annetun päätöksen 2014/129/YUTP muuttamisesta (EUVL L 90, 4.4.2017, s. 10).


title: Neuvoston päätös (EU) 2016/991, annettu 9 päivänä kesäkuuta 2016, alueiden komitean yhden varajäsenen, jota Espanjan kuningaskunta on ehdottanut, nimeämisestä

text:
               21.6.2016

               FI

               Euroopan unionin virallinen lehti

               L 162/14

         NEUVOSTON PÄÄTÖS (EU) 2016/991,
   annettu 9 päivänä kesäkuuta 2016,
   alueiden komitean yhden varajäsenen, jota Espanjan kuningaskunta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. Marc PONS i PONS tuli 9 päivänä lokakuuta 2015 neuvoston päätöksellä (EU) 2015/1915 (4) varajäseneksi Esteban MAS PORTELLin tilalle.

               (2)

               Yksi alueiden komitean varajäsenen paikka on vapautunut Marc PONS i PONSin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Pilar COSTA i SERRA, Consejera de Presidencia del Gobierno de las Islas Baleares.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 9 päivänä kesäkuuta 2016.

            Neuvoston puolesta

            Puheenjohtaja

         G. A. VAN DER STEUR

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

      (4)  Neuvoston päätös (EU) 2015/1915, annettu 9 päivänä lokakuuta 2015, alueiden komitean kahden espanjalaisen jäsenen ja kolmen espanjalaisen varajäsenen nimeämisestä (EUVL L 280, 24.10.2015, s. 26).


title: Neuvoston päätös 2014/538/YUTP, annettu 8 päivänä heinäkuuta 2014 , puitteiden luomista Kolumbian tasavallan osallistumiselle Euroopan unionin kriisinhallintaoperaatioihin koskevan Euroopan unionin ja Kolumbian tasavallan välisen sopimuksen allekirjoittamisesta ja tekemisestä

text:
               23.8.2014

               FI

               Euroopan unionin virallinen lehti

               L 251/7

         NEUVOSTON PÄÄTÖS 2014/538/YUTP,
   annettu 8 päivänä heinäkuuta 2014,
   puitteiden luomista Kolumbian tasavallan osallistumiselle Euroopan unionin kriisinhallintaoperaatioihin koskevan Euroopan unionin ja Kolumbian tasavallan välisen sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Edellytykset kolmansien valtioiden osallistumiselle unionin kriisinhallintaoperaatioihin olisi vahvistettava sopimuksessa, jolla luodaan puitteet tällaiselle mahdolliselle tulevalle osallistumiselle, sen sijaan että edellytykset määritettäisiin kunkin operaation osalta tapauskohtaisesti.

               (2)

               Neuvoston hyväksyttyä 17 päivänä helmikuuta 2014 päätöksen neuvottelujen aloittamisesta unionin ulkoasioiden ja turvallisuuspolitiikan korkea edustaja neuvotteli Euroopan unionin ja Kolumbian tasavallan välisen sopimuksen puitteiden luomisesta Kolumbian tasavallan osallistumiselle Euroopan unionin kriisinhallintaoperaatioihin, jäljempänä ’sopimus’.

               (3)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Kolumbian tasavallan välinen sopimus puitteiden luomisesta Kolumbian tasavallan osallistumiselle Euroopan unionin kriisinhallintaoperaatioihin unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Neuvoston puheenjohtaja antaa unionin puolesta sopimuksen 17 artiklan 1 kohdassa määrätyn ilmoituksen (1).
   4 artikla
   Tämä päätös tulee voimaan päivänä, jona se hyväksytään.

      Tehty 8 päivänä heinäkuuta 2014.

            Neuvoston puolesta

            Puheenjohtaja

         P. C. PADOAN

      (1)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: Neuvoston päätös 2011/70/YUTP, annettu 31 päivänä tammikuuta 2011 , niitä henkilöitä, ryhmiä ja yhteisöjä koskevan luettelon ajantasaistamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa

text:
               2.2.2011

               FI

               Euroopan unionin virallinen lehti

               L 28/57

         NEUVOSTON PÄÄTÖS 2011/70/YUTP,
   annettu 31 päivänä tammikuuta 2011,
   niitä henkilöitä, ryhmiä ja yhteisöjä koskevan luettelon ajantasaistamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 27 päivänä joulukuuta 2001 yhteisen kannan 2001/931/YUTP erityistoimenpiteiden toteuttamisesta terrorismin torjumiseksi (1).

               (2)

               Neuvosto antoi 12 päivänä heinäkuuta 2010 päätöksen 2010/386/YUTP (2) niitä henkilöitä, ryhmiä ja yhteisöjä koskevan luettelon ajantasaistamisesta, joihin sovelletaan yhteisen kannan 2001/931/YUTP 2, 3 ja 4 artiklaa.

               (3)

               Yhteisen kannan 2001/931/YUTP 1 artiklan 6 kohdan mukaisesti on tarpeen tarkastella perusteellisesti uudelleen luetteloa henkilöistä, ryhmistä ja yhteisöistä, joihin sovelletaan päätöstä 2010/386/YUTP.

               (4)

               Tämä päätös sisältää neuvoston suorittaman uudelleentarkastelun tulokset niiden henkilöiden, ryhmien ja yhteisöjen osalta, joihin sovelletaan yhteisen kannan 2001/931/YUTP 2, 3 ja 4 artiklaa.

               (5)

               Jollei asiaa T-348/07 koskevasta vireillä olevasta muutoksenhausta muuta johdu, neuvosto toteaa, että henkilöt, ryhmät ja yhteisöt, joihin yhteisen kannan 2001/931/YUTP 2, 3 ja 4 artiklaa sovelletaan, ovat osallistuneet terroritekoihin yhteisen kannan 2001/931/YUTP 1 artiklan 2 ja 3 kohdassa tarkoitetulla tavalla, että toimivaltainen viranomainen on tehnyt kyseisiä henkilöitä, ryhmiä ja yhteisöjä koskevan, mainitun yhteisen kannan 1 artiklan 4 kohdassa tarkoitetun päätöksen ja että näihin henkilöihin, ryhmiin ja yhteisöihin olisi edelleen sovellettava kyseisessä yhteisessä kannassa säädettyjä erityisiä rajoittavia toimenpiteitä.

               (6)

               Asiaa T-348/07 koskevasta vireillä olevasta muutoksenhausta johtuen neuvosto katsoo, että päätöstä 2010/386/YUTP ei tulisi kumota yhden ryhmän osalta. Kyseistä ryhmää koskeva uudelleentarkastelu on käynnissä.

               (7)

               Luettelo henkilöistä, ryhmistä ja yhteisöistä, joihin yhteisen kannan 2001/931/YUTP 2, 3 ja 4 artiklaa sovelletaan, olisi vastaavasti saatettava ajan tasalle,

         ON HYVÄKSYNYT TÄMÄN PÄÄTÖKSEN:
   1 artikla
   Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, on tämän päätöksen liitteessä.
   2 artikla
   Kumotaan päätös 2010/386/YUTP, ei kuitenkaan siltä osin kuin se koskee sen liitteen 2 osan 25 kohdassa mainittua ryhmää.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 31 päivänä tammikuuta 2011.

            Neuvoston puolesta

            Puheenjohtaja

         C. ASHTON

      (1)  EYVL L 344, 28.12.2001, s. 93.

      (2)  EUVL L 178, 13.7.2010, s. 28.

      LIITE

         LUETTELO 1 ARTIKLASSA TARKOITETUISTA HENKILÖISTÄ, RYHMISTÄ JA YHTEISÖISTÄ, JOIHIN SOVELLETAAN YHTEISEN KANNAN 2001/931/YUTP 2, 3 JA 4 ARTIKLAA

      1.   Henkilöt

                  1.

                  ABOU, Rabah Naami (alias Naami Hamza, alias Mihoubi Faycal, alias Fellah Ahmed, alias Dafri Rèmi Lahdi), syntynyt 1.2.1966 Algerissa (Algeria) – al-Takfir ja al-Hijra -järjestöjen jäsen

                  2.

                  ABOUD, Maisi (alias The Swiss Abderrahmane), syntynyt 17.10.1964 Algerissa (Algeria) – al-Takfir ja al-Hijra -järjestöjen jäsen

                  3.

                  AL-MUGHASSIL, Ahmad Ibrahim (alias ABU OMRAN, alias AL-MUGHASSIL, Ahmed Ibrahim), syntynyt 26.6.1967 Qatif-Bab al Shamalissa (Saudi-Arabia), Saudi-Arabian kansalainen

                  4.

                  AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen

                  5.

                  AL-YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen

                  6.

                  ARIOUA, Kamel (alias Lamine Kamel), syntynyt 18.8.1969 Constantinessa (Algeria) – al-Takfir ja al-Hijra -järjestöjen jäsen

                  7.

                  ASLI, Mohamed (alias Dahmane Mohamed), syntynyt 13.5.1975 Ain Tayassa (Algeria) – al-Takfir ja al-Hijra -järjestöjen jäsen

                  8.

                  ASLI, Rabah, syntynyt 13.5.1975 Ain Tayassa (Algeria) – al-Takfir ja al-Hijra -järjestöjen jäsen

                  9.

                  ATWA, Ali (alias BOUSLIM, Ammar Mansour, alias SALIM, Hassan Rostom), syntynyt 1960 Libanonissa, Libanonin kansalainen

                  10.

                  BOUYERI, Mohammed (alias Abu Zubair, alias Sobiar, alias Abu Zoubair), synt. 8.3.1978 Amsterdamissa (Alankomaat) – Hofstadgroep-ryhmän jäsen

                  11.

                  DARIB, Noureddine (alias Carreto, alias Zitoun Mourad), syntynyt 1.2.1972 Algeriassa – al-Takfir ja al-Hijra -järjestöjen jäsen

                  12.

                  DJABALI, Abderrahmane (alias Touil), syntynyt 1.6.1970 Algeriassa –al-Takfir ja al-Hijra -järjestöjen jäsen

                  13.

                  EL FATMI, Nouredine (alias Nouriddin EL FATMI, alias Nouriddine EL FATMI, alias Noureddine EL FATMI, alias Abu AL KA’E KA’E, alias Abu QAE QAE, alias Fouad, alias Fzad, alias Nabil EL FATMI, alias Ben Mohammed, alias Ben Mohand Ben Larbi, alias Ben Driss Muhand Ibn Larbi, alias Abu Tahar, alias Eggie), synt. 15.8.1982 Midarissa (Marokko), passin nro N829139 (Marokko) – Hofstadgroep-ryhmän jäsen

                  14.

                  EL-HOORIE, Ali Saed Bin Ali (alias AL-HOURI, Ali Saed Bin Ali, alias EL-HOURI, Ali Saed Bin Ali), syntynyt 10.7.1965 tai 11.7.1965 El Dibabiyassa (Saudi-Arabia), Saudi-Arabian kansalainen

                  15.

                  FAHAS, Sofiane Yacine, syntynyt 10.9.1971 Algerissa (Algeria) – al-Takfir ja al-Hijra -järjestöjen jäsen

                  16.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen

                  17.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin numero 488555

                  18.

                  MOKTARI, Fateh (alias Ferdi Omar), syntynyt 26.12.1974 Hussein Deyssa (Algeria) – al-Takfir ja al-Hijra -järjestöjen jäsen

                  19.

                  NOUARA, Farid, syntynyt 25.11.1973 Algerissa (Algeria) – al-Takfir ja al-Hijra -järjestöjen jäsen

                  20.

                  RESSOUS, Hoari (alias Hallasa Farid), syntynyt 11.9.1968 Algerissa (Algeria) – al-Takfir ja al-Hijra -järjestöjen jäsen

                  21.

                  SEDKAOUI, Noureddine (alias Nounou), syntynyt 23.6.1963 Algerissa (Algeria) – al-Takfir ja al-Hijra -järjestöjen jäsen

                  22.

                  SELMANI, Abdelghani (alias Gano), syntynyt 14.6.1974 Algerissa (Algeria) – al-Takfir ja al-Hijra -järjestöjen jäsen

                  23.

                  SENOUCI, Sofiane, syntynyt 15.4.1971 Hussein Deyssa (Algeria) – al-Takfir ja al-Hijra -järjestöjen jäsen

                  24.

                  TINGUALI, Mohammed (alias Mouh di Kouba), syntynyt 21.4.1964 Blidassa (Algeria) – al-Takfir ja al-Hijra -järjestöjen jäsen

                  25.

                  WALTERS, Jason Theodore James (alias Abdullah, alias David), synt. 6.3.1985 Amersfoortissa (Alankomaat), passin nro NE8146378 (Alankomaat) – Hofstadgroep-ryhmän jäsen

            2.   Ryhmät ja yhteisöt

                  1.

                  Abu Nidal Organisation –ANO (alias Fatah Revolutionary Council, alias Arab Revolutionary Brigades, alias Black September/Musta syyskuu, alias Revolutionary Organisation of Socialist Muslims)

                  2.

                  Al-Aqsa marttyyrien prikaati

                  3.

                  Al-Aqsa e.V.

                  4.

                  Al-Takfir ja al-Hijra

                  5.

                  Aum Shinrikyo (alias AUM, alias Aum, alias Aum Supreme Truth, alias Aleph)

                  6.

                  Babbar Khalsa

                  7.

                  Filippiinien kommunistinen puolue, mukaan lukien New People's Army – NPA

                  8.

                  Gama'a al-Islamiyya (alias Al-Gama'a al-Islamiyya) (Islamic Group – IG)

                  9.

                  İslami Büyük Doğu Akıncılar Cephesi – IBDA-C (Great Islamic Eastern Warriors Front)

                  10.

                  Hamas, sisältäen Hamas-Izz al-Din al-Qassem

                  11.

                  Hizbul Mujahideen – HM

                  12.

                  Hofstadgroep-ryhmä

                  13.

                  Holy Land Foundation for Relief and Development

                  14.

                  International Sikh Youth Federation – ISYF

                  15.

                  Khalistan Zindabad Force – KZF

                  16.

                  Kurdistanin työväenpuolue – PKK (alias KADEK, alias KONGRA-GEL)

                  17.

                  Tamil Eelamin vapautuksen tiikerit – LTTE

                  18.

                  Ejército de Liberación Nacional (Kansallinen vapautusarmeija)

                  19.

                  Palestiinan islamilainen jihad – Palestinian Islamic Jihad – PIJ

                  20.

                  Palestiinan vapautuksen kansanrintama – Popular Front for the Liberation of Palestine – PFLP

                  21.

                  Popular Front for the Liberation of Palestine – General Command (alias PFLP – General Command, PFLP-GC)

                  22.

                  Fuerzas armadas revolucionarias de Colombia – FARC (Kolumbian vallankumoukselliset asevoimat)

                  23.

                  Devrimci Halk Kurtuluș Partisi-Cephesi – DHKP/C (alias Devrimci Sol (Revolutionary Left), alias Dev Sol) (Revolutionary People’s Liberation Army/Front/Party)

                  24.

                  Sendero Luminoso – SL (Loistava polku)

                  25.

                  Teyrbazen Azadiya Kurdistan – TAK (alias Kurdistan Freedom Falcons, alias Kurdistan Freedom Hawks)

                  26.

                  Autodefensas Unidas de Colombia –AUC (United Self-Defense Forces / Group of Colombia)


title: 2004/649/EY: Neuvoston päätös, tehty 24 päivänä toukokuuta 2004, alueiden komitean kahden varsinaisen jäsenen (Yhdistynyt kuningaskunta) ja viiden varajäsenen (Yhdistynyt kuningaskunta) nimeämisestä

text:
               23.9.2004

               FI

               Euroopan unionin virallinen lehti

               L 298/20

      NEUVOSTON PÄÄTÖS,
   tehty 24 päivänä toukokuuta 2004,
   alueiden komitean kahden varsinaisen jäsenen (Yhdistynyt kuningaskunta) ja viiden varajäsenen (Yhdistynyt kuningaskunta) nimeämisestä
   (2004/649/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Yhdistyneen kuningaskunnan hallituksen ehdotuksen,
   sekä katsoo seuraavaa:

               (1)

               Neuvosto teki 22 päivänä tammikuuta 2002 päätöksen alueiden komitean jäsenten ja varajäsenten nimeämisestä (1).

               (2)

               Alueiden komiteassa on vapautunut:

                           —

                           varsinaisen jäsenen paikka Christine MAYn toimikauden päätyttyä, mikä on annettu neuvostolle tiedoksi 24 päivänä heinäkuuta 2003,

                           —

                           kolmen varajäsenen paikat Diane BUNYANin, Hugh HALCRO-JOHNSTONin ja Irene McGUGANin toimikausien päätyttyä, mikä on annettu neuvostolle tiedoksi 24 päivänä heinäkuuta 2003,

                           —

                           varsinaisen jäsenen paikka Irene OLDFATHERin erottua, mikä on annettu neuvostolle tiedoksi 5 päivänä toukokuuta 2004, sekä

                           —

                           kahden varajäsenen paikat Jack McCONNELLin ja Corrie McCHORDin varsinaisiksi jäseniksi nimityksen johdosta,

         ON PÄÄTTÄNYT SEURAAVAA:
   Ainoa artikla
   Nimetään alueiden komitean

               a)

               varsinaisiksi jäseniksi:

                           1.

                           Jack McCONNELL
                           First Minister Scottish Parliament
                           Irene OLDFATHERin tilalle

                           2.

                           Corrie McCHORD
                           Leader of Stirling Council
                           Christine MAYn tilalle

               b)

               varajäseniksi:

                           1.

                           Helen HOLLAND
                           Bristol City Council
                           Diane BUNYANin tilalle

                           2.

                           Nicola STURGEON
                           Scottish Parliament
                           Irene McGUGANin tilalle

                           3.

                           Jim McCABE
                           North Lanarkshire Council
                           Corrie McCHORDin tilalle

                           4.

                           Andrew CAMPBELL
                           Leader of Dumfries and Galloway Council
                           Hugh HALCRO-JOHNSTONin tilalle

                           5.

                           Irene OLDFATHER
                           Scottish Parliament
                           Jack McCONNELLin tilalle

                     jäljellä olevaksi toimikaudeksi eli 25 päivään tammikuuta 2006 saakka.

      Tehty Brysselissä 24 päivänä toukokuuta 2004.

            Neuvoston puolesta

            Puheenjohtaja

         D. AHERN

      (1)  EYVL L 24, 26.1.2002, s. 38.


title: Euroopan parlamentin päätös (EU, Euratom) 2017/1614, annettu 27 päivänä huhtikuuta 2017, vastuuvapauden myöntämisestä innovoinnin ja verkkojen toimeenpanoviraston talousarvion toteuttamisesta varainhoitovuonna 2015

text:
               29.9.2017

               FI

               Euroopan unionin virallinen lehti

               L 252/111

         EUROOPAN PARLAMENTIN PÄÄTÖS (EU, Euratom) 2017/1614,
   annettu 27 päivänä huhtikuuta 2017,
   vastuuvapauden myöntämisestä innovoinnin ja verkkojen toimeenpanoviraston talousarvion toteuttamisesta varainhoitovuonna 2015
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2015 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2015 (COM(2016) 475 – C8-0269/2016) (2),

               —

               ottaa huomioon innovoinnin ja verkkojen toimeenpanoviraston lopullisen tilinpäätöksen varainhoitovuodelta 2015 (3),

               —

               ottaa huomioon komission kertomuksen varainhoitovuotta 2014 koskevien vastuuvapauspäätösten seurannasta (COM(2016) 674) sekä kertomuksen liitteenä olevat komission yksiköiden valmisteluasiakirjat (SWD(2016) 338, SWD(2016) 339),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2015 toimitetuista sisäisistä tarkastuksista (COM(2016) 628) sekä kertomuksen liitteenä olevan komission yksiköiden valmisteluasiakirjan (SWD(2016) 322),

               —

               ottaa huomioon tilintarkastustuomioistuimen kertomuksen innovoinnin ja verkkojen toimeenpanoviraston tilinpäätöksestä varainhoitovuodelta 2015 sekä viraston vastauksen (4),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (5) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä toimeenpanovirastoille (05874/2017 – C8-0038/2017),

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan,

               —

               ottaa huomioon Euroopan atomienergiayhteisön perustamissopimuksen 106 A artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 62, 164, 165 ja 166 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (7) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (8) ja erityisesti sen 66 artiklan ensimmäisen ja toisen kohdan,

               —

               ottaa huomioon innovoinnin ja verkkojen toimeenpanoviraston perustamisesta ja päätöksen 2007/60/EY, sellaisena kuin se on muutettuna päätöksellä 2008/593/EY, kumoamisesta 23. joulukuuta 2013 annetun komission täytäntöönpanopäätöksen 2013/801/EU (9),

               —

               ottaa huomioon työjärjestyksen 93 artiklan ja liitteen IV,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A8-0150/2017),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toteuttaa talousarviota yhteistyössä jäsenvaltioiden kanssa omalla vastuullaan sekä moitteettoman varainhoidon periaatteita noudattaen;

               1.

               myöntää innovoinnin ja verkkojen toimeenpanoviraston johtajalle vastuuvapauden toimeenpanoviraston talousarvion toteuttamisesta varainhoitovuonna 2015;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka III – Komissio ja toimeenpanovirastot, sekä 27. huhtikuuta 2017 antamassaan päätöslauselmassa tilintarkastustuomioistuimen erityiskertomuksista komissiota koskevassa varainhoitovuoden 2015 vastuuvapausmenettelyssä (10);

               3.

               kehottaa puhemiestä välittämään tämän päätöksen, päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka III – Komissio, ja näihin päätöksiin erottamattomasti kuuluvan päätöslauselman innovoinnin ja verkkojen toimeenpanoviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL L 69, 13.3.2015.

      (2)  EUVL C 380, 14.10.2016, s. 1.

      (3)  EUVL C 417, 11.11.2016, s. 11.

      (4)  EUVL C 449, 1.12.2016, s. 219.

      (5)  EUVL C 380, 14.10.2016, s. 147.

      (6)  EUVL L 298, 26.10.2012, s. 1.

      (7)  EYVL L 11, 16.1.2003, s. 1.

      (8)  EUVL L 297, 22.9.2004, s. 6.

      (9)  EUVL L 352, 24.12.2013, s. 65.

      (10)  Hyväksytyt tekstit, P8_TA(2017)0144 (katso tämän virallisen lehden sivu 66).


title: 2014/603/EU: Euroopan parlamentin päätös, annettu 3 päivänä huhtikuuta 2014 , vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2012

text:
               5.9.2014

               FI

               Euroopan unionin virallinen lehti

               L 266/267

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2012
   (2014/603/EU)
   EUROOPAN PARLAMENTTI, joka

               —

               ottaa huomioon Euroopan koulutussäätiön lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä varainhoitovuodelta 2012 sekä säätiön vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan koulutussäätiön perustamisesta 16. joulukuuta 2008 annetun Euroopan parlamentin ja neuvoston asetuksen (EY) N:o 1339/2008 (4) ja erityisesti sen 17 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0182/2014),

               1.

               myöntää Euroopan koulutussäätiön johtajalle vastuuvapauden säätiön talousarvion toteuttamisesta varainhoitovuonna 2012;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan koulutussäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 206.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 354, 31.12.2008, s. 82.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Neuvoston päätös (EU) 2016/204, tehty 12 päivänä helmikuuta 2016, ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) muuttamiseen (ultralaajakaista)

text:
               16.2.2016

               FI

               Euroopan unionin virallinen lehti

               L 39/39

         NEUVOSTON PÄÄTÖS (EU) 2016/204,
   tehty 12 päivänä helmikuuta 2016,
   ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) muuttamiseen (ultralaajakaista)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä XI (Sähköinen viestintä, audiovisuaaliset palvelut ja tietoyhteiskunta).

               (3)

               Komission täytäntöönpanopäätös 2014/702/EU (3) on otettava osaksi ETA-sopimusta. Radiolinkkien määrä lentoasemien läheisyydessä Islannissa ja Norjassa sekä niiden käyttötiheys on suurempi kuin EU:n alueella. Matkaviestinoperaattoreiden radiolinkkeihin kohdistuvien mahdollisten haitallisten häiriöiden välttämiseksi Islanti ja Norja olisi vapautettava 6,0–8,5 GHz:n taajuusalueen käytön sallimisesta ultralaajakaistaa hyödyntävissä laitteissa ilma-alusten sisällä.

               (4)

               ETA-sopimuksen liite XI (Sähköinen viestintä, audiovisuaaliset palvelut ja tietoyhteiskunta) olisi sen vuoksi muutettava.

               (5)

               Unionin ETA:n sekakomiteassa esitettävän kannan olisi näin ollen perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa unionin puolesta esitettävä kanta ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä helmikuuta 2016.

            Neuvoston puolesta

            Puheenjohtaja

         J.R.V.A. DIJSSELBLOEM

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  Komission täytäntöönpanopäätös 2014/702/EU, annettu 7 päivänä lokakuuta 2014, radiotaajuuksien yhdenmukaisesta käytöstä yhteisössä ultralaajakaistateknologiaa hyödyntävissä laitteissa tehdyn päätöksen 2007/131/EY muuttamisesta (EUVL L 293, 9.10.2014, s. 48).

      LUONNOS
      ETA:n SEKAKOMITEAN PÄÄTÖS N:o …/2016,
      annettu … päivänä …kuuta …,
      ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:

                  (1)

                  Radiotaajuuksien yhdenmukaisesta käytöstä yhteisössä ultralaajakaistateknologiaa hyödyntävissä laitteissa tehdyn päätöksen 2007/131/EY muuttamisesta annettu komission täytäntöönpanopäätös 2014/702/EU (1) olisi otettava osaksi sopimusta.

                  (2)

                  ETA-sopimuksen liite XI olisi sen vuoksi muutettava,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liitteessä XI oleva 5cw kohta (komission päätös 2007/131/EY) seuraavasti:

                  1.

                  Lisätään teksti seuraavasti:
                  ”Tätä sopimusta sovellettaessa päätöksen säännöksiä koskee seuraava mukautus:
                  Islanti ja Norja vapautetaan 6,0–8,5 GHz:n taajuusalueen käytön sallimisesta ultralaajakaistateknologiaa hyödyntävissä laitteissa ilma-alusten sisällä.”

                  2.

                  Lisätään luetelmakohta seuraavasti:

                              ”—

                                 32014 D 0702: komission täytäntöönpanopäätös 2014/702/EU, annettu 7 päivänä lokakuuta 2014 (EUVL L 293, 9.10.2014, s. 48)”.

            2 artikla
      Täytäntöönpanopäätöksen 2014/702/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty (2).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

            …

               ETA:n sekakomitean sihteerit

            …

         (1)  EUVL L 293, 9.10.2014, s. 48.

         (2)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


Avis juridique important

|

32003D0341

2003/341/EY: Neuvoston päätös, tehty 6 päivänä toukokuuta 2003, alueiden komitean jäsenen nimeämisestä

Virallinen lehti nro L 120 , 15/05/2003 s. 0060 - 0060

Neuvoston päätös,tehty 6 päivänä toukokuuta 2003,alueiden komitean jäsenen nimeämisestä(2003/341/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Ranskan hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä.(2) Alueiden komiteassa on vapautunut jäsenen paikka Jean-Pierre RAFFARINin erottua, mikä on annettu neuvostolle tiedoksi 28 päivänä lokakuuta 2002,ON PÄÄTTÄNYT SEURAAVAA:Ainoa artiklaNimetään Girondea senaatissa edustava Jacques VALADE alueiden komitean jäseneksi Jean-Pierre RAFFARINin tilalle tämän jäljellä olevaksi toimikaudeksi eli 25 päivään tammikuuta 2006 saakka.Tehty Brysselissä 6 päivänä toukokuuta 2003.Neuvoston puolestaPuheenjohtajaP. Efthymiou(1) EYVL L 24, 26.1.2002, s. 38.


title: Säännöt yleisön oikeudesta tutustua Euroopan parlamentin asiakirjoihin — Puhemiehistön päätös 28. marraskuuta 2001

text:
               22.11.2005

               FI

               Euroopan unionin virallinen lehti

               C 289/6

      SÄÄNNÖT YLEISÖN OIKEUDESTA TUTUSTUA EUROOPAN PARLAMENTIN ASIAKIRJOIHIN

   Puhemiehistön päätös 28. marraskuuta 2001 (1)
       (2)
       (3)

   (2005/C 289/06)
   PUHEMIEHISTÖ, JOKA
   ottaa huomioon EY:n perustamissopimuksen 255 artiklan 2 ja 3 kohdan,
   ottaa huomioon 30. toukokuuta 2001 annetun Euroopan parlamentin ja neuvoston asetuksen (EY) N:o 1049/2001 Euroopan parlamentin, neuvoston ja komission asiakirjojen saamisesta yleisön tutustuttavaksi ja erityisesti sen 11, 12 ja 18 artiklan,
   ottaa huomioon työjärjestyksen 22 artiklan 2 ja 11 kohdan, 96 artiklan 1 kohdan, 97 artiklan ja liitteen VII,
   ottaa huomioon, että yleisön oikeutta tutustua asiakirjoihin koskevat perusperiaatteet vahvistettiin 30. toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001 EY:n perustamissopimuksen 255 artiklan 2 kohdan mukaisesti,
   ottaa huomioon, että Euroopan parlamentti on EY:n perustamissopimuksen 255 artiklan 3 kohdan ja asetuksen (EY) N:o 1049/2001 18 artiklan 1 kohdan mukaisesti mukauttanut työjärjestystään 13. marraskuuta 2001 tekemällään päätöksellä,
   ottaa huomioon, että työjärjestyksen 97 artiklan 2, 3 ja 4 kohdan mukaan Euroopan parlamentti antaa puhemiehistön tehtäväksi laatia säännöt asiakirjarekisterin perustamiseksi, vahvistaa säännöt asiakirjojen saatavuuteen liittyvistä järjestelyistä ja päättää näiden asiakirjojen käsittelystä vastuussa olevat elimet,
   ottaa huomioon, että puhemiehistön 10. heinäkuuta 1997 tekemä päätös yleisön oikeudesta saada tietoa Euroopan parlamentin asiakirjoista ja 17. huhtikuuta 1998 tekemä päätös asiakirjojen lähettämiseen liittyvistä maksuista on kumottu edellä mainitulla Euroopan parlamentin 13. marraskuuta 2001 tekemällä päätöksellä,
   katsoo, että asiakirjojen lähettämistä koskevaan maksujärjestelmään liittyvät toimenpiteet on mukautettava asetuksen (EY) N:o 1049/2001 10 artiklan säännöksiin, jotta voidaan täsmentää pitkien asiakirjojen lähettämisestä asiakirjaa pyytäneelle aiheutuvat lisäkustannukset,
   katsoo tarkoituksenmukaiseksi koota Euroopan parlamentin asiakirjarekisterin toimintaa koskevat toimenpiteet yhteen päätökseen, jotta edistetään avoimuutta kansalaisten kannalta,
   ON PÄÄTTÄNYT SEURAAVAA:
   I OSASTO
   ASIAKIRJAREKISTERI
   1 artikla
   Perustaminen
   1.   Asiakirjarekisteri perustetaan Euroopan parlamenttiin asetuksen (EY) N:o 1049/2001 11 artiklan 2 kohdan ja työjärjestyksen 97 artiklan 3 kohdan mukaisesti.
   2.   Kyseinen rekisteri sisältää viittaukset toimielimen laatimiin tai vastaanottamiin asiakirjoihin asetuksen (EY) N:o 1049/2001 soveltamispäivästä alkaen (4).
   3.   Nämä viittaukset ovat asiakirjan tunnistetiedot, joihin sisältyvät asetuksen (EY) N:o 1049/2001 11 artiklan 2 kohdassa vaadittujen tietojen lisäksi mahdollisuuksien mukaan tiedot kunkin asiakirjan laatijasta, saatavilla olevista kielistä sekä asiakirjan asemasta, tyypistä ja tallennuspaikasta.
   2 artikla
   Tavoitteet
   Asiakirjarekisterin on mahdollistettava

               —

               yhtenäisen viittausjärjestelmän käyttö,

               —

               asiakirjojen ja etenkin lainsäädäntöasiakirjojen suora saatavuus sähköisessä muodossa,

               —

               niiden asiakirjojen yksilöinti, jotka eivät ole saatavilla sähköisessä muodossa,

               —

               asiakirjan hakijan puutteellisesti yksilöimien asiakirjojen haku,

               —

               niiden asiakirjojen yksilöinti, joiden saatavuudelle on asetettu rajoituksia asetuksen (EY) N:o 1049/2001 4 ja 9 artiklassa,

               —

               luottamuksellisten asiakirjojen kirjaaminen edellä mainitun asetuksen 9 artiklassa vahvistettuja rajoituksia kunnioittaen.

         3 artikla
   Toiminta
   Asiakirjarekisterin hoidosta vastaava yksikkö huolehtii

               —

               Euroopan parlamentin laatimien tai vastaanottamien asiakirjojen kirjaamisen valvonnasta,

               —

               kirjallisten tai sähköisten hakemusten vastaanottamisesta ja vastaamiselle asetetun viidentoista työpäivän määräajan edellyttämän aikataulun laatimisesta,

               —

               vastaanottoilmoituksen lähettämisestä,

               —

               hakijoiden avustamisesta hakemuksen täsmentämisessä,

               —

               sen helpottamisesta, että hakijat pääsevät tutustumaan jo julkaistuihin asiakirjoihin,

               —

               hakemuksen välittämisestä asianomaiselle yksikölle tai henkilölle, kun hakemuksessa pyydettyä asiakirjaa ei ole rekisterissä tai kun pyydettyyn asiakirjaan liittyy asetuksen (EY) N:o 1049/2001 4 ja 9 artiklassa tarkoitettuja rajoituksia,

               —

               neuvotteluista hakijan kanssa, kun kyse on erittäin pitkiä tai monimutkaisia asiakirjoja koskevista pyynnöistä.

         4 artikla
   Asiakirjojen kirjaaminen
   1.   Kaikki toimielimen laatimat asiakirjat kirjataan asiakirjarekisteriin viipymättä. Pääsihteeri hyväksyy tarvittavat sisäiset täytäntöönpanotoimet, joilla taataan kaikkien Euroopan parlamentin laatimien asiakirjojen kirjaaminen.
   2.   Euroopan parlamentin asiakirjat, sellaisina kuin ne ovat määriteltyinä työjärjestyksen 97 artiklan 2 kohdassa, kirjaa rekisteriin asiakirjan laatinut elin tai yksikkö.
   3.   Lainsäädäntömenettelyn tai Euroopan parlamentin toiminnan yhteydessä laaditut asiakirjat kirjataan rekisteriin heti, kun ne on jätetty käsiteltäväksi tai julkistettu.
   4.   Euroopan parlamentin pääsihteeristön hallinnollisten yksiköiden vastuulle kuuluvat muut asiakirjat kirjataan rekisteriin mahdollisuuksien mukaan heti, kun ne laatinut yksikkö antaa siihen luvan.
   5.   Kaikki asiakirjat, jotka Euroopan parlamentti on vastaanottanut asetuksen (EY) N:o 1049/2001 3 artiklassa tarkoitetuilta kolmansilta, toimitetaan virallisena postina rekisteriin, joka kirjaa ne, jollei kyse ole mainitun asetuksen 9 artiklassa tarkoitetusta arkaluonteisesta asiakirjasta, jonka osalta on noudatettava kyseisessä artiklassa vahvistettuja rajoituksia.
   5 artikla
   Suoraan tutustuttavissa olevat asiakirjat
   1.   Kaikkien Euroopan parlamentin lainsäädäntömenettelyn yhteydessä laatimien ja vastaanottamien asiakirjojen on oltava suoraan kansalaisten tutustuttavissa sähköisessä muodossa, sanotun kuitenkaan rajoittamatta asetuksen (EY) N:o 1049/2001 4 ja 9 artiklassa vahvistettujen rajoitusten soveltamista.
   2.   Euroopan parlamentti asettaa kaikki lainsäädäntöasiakirjat suoraan saataville asiakirjarekisterin kautta, jolloin kansalaisilla on mahdollisuus tutustua koko asiakirjaan.
   3.   Euroopan parlamentti asettaa tämän rekisterin käyttöön sähköisessä muodossa Internetissä Europarl-sivustolla ja tarjoaa kansalaisille on line -käyttäjätuen asiakirjojen saantia koskevien hakemusten laatimismenettelyistä.
   4.   Muut asiakirjat ja erityisesti politiikan tai strategian kehittämiseen liittyvät asiakirjat asetetaan mahdollisuuksien mukaan suoraan saataville.
   5.   Ne asiakirjatyypit, jotka ovat saatavilla suoraan, mainitaan Euroopan parlamentin hyväksymässä luettelossa, joka liitetään työjärjestykseen. Luetteloon kuulumattomat asiakirjat ovat saatavilla kirjallisesta hakemuksesta.
   6 artikla
   Hakemuksen perusteella tutustuttavissa olevat asiakirjat
   1.   Euroopan parlamentin laatimat ja vastaanottamat lainsäädäntömenettelyyn kuulumattomat asiakirjat ovat mahdollisuuksien mukaan suoraan yleisön saatavilla asiakirjarekisterin kautta, sanotun kuitenkaan rajoittamatta asetuksen (EY) N:o 1049/2001 4 ja 9 artiklassa vahvistettujen rajoitusten soveltamista.
   2.   Jos asiakirjan kirjaaminen rekisteriin ei mahdollista koko tekstin suoraa saatavuutta joko siitä syystä, että asiakirja ei ole saatavilla sähköisessä muodossa, tai siitä syystä, että sovelletaan asetuksen (EY) N:o 1049/2001 4 ja 9 artiklassa vahvistettuja poikkeuksia, hakija voi pyytää asiakirjaa kirjallisesti tai käyttämällä Europarl-sivustolla olevaa sähköistä lomaketta. Euroopan parlamentti voi joko antaa asiakirjan saataville tai ilmoittaa kirjallisesti, mistä syystä hakemus on hylätty kokonaan tai osittain.
   3.   Ne asiakirjat, jotka Euroopan parlamentti on laatinut tai vastaanottanut ennen asetuksen (EY) N:o 1049/2001 voimaantuloa ja jotka eivät tästä syystä ole saatavilla rekisterissä, ovat saatavilla kirjallisesta hakemuksesta, jollei edellä mainitun asetuksen 4 ja 9 artiklassa vahvistetuista rajoituksista muuta johdu.
   7 artikla
   Asiakirjojen tallennus
   1.   Kaikki alkuperäiset asiakirjat tallennetaan asiakirjarekisterin tietokannan arkistoihin. Kyseinen tietokanta sisältää kaikki Euroopan parlamentin laatimat asiakirjat. Jäljennös näistä tiedoista ja asiakirjoista toimitetaan Euroopan parlamentin historialliseen arkistoon (ARCDOC).
   2.   Kunnes asiakirjarekisteriin kirjattavien asiakirjojen arkistointitietokanta on toiminnassa, rekisteristä vastaava yksikkö käyttää Euroopan parlamentissa jo käytössä olevia tietojärjestelmiä ja -kantoja ja rajoittuu luomaan yhteyksiä niiden kanssa tarpeellisten tietojen poimimiseksi ja asiakirjojen koko tekstin saattamiseksi saataville.
   II OSASTO
   ALKUPERÄINEN HAKEMUS
   8 artikla
   Alkuperäisen hakemuksen esittäminen
   1.   Hakemus saada tutustua Euroopan parlamentin asiakirjoihin voidaan esittää kirjallisesti tai sähköisessä muodossa jollain EY:n perustamissopimuksen 314 artiklassa tarkoitetuista kielistä.
   2.   Hakemuksen on oltava riittävän täsmällinen ja sisällettävä erityisesti tiedot, joiden perusteella asiakirja tai asiakirjat ovat tunnistettavissa, sekä hakijan nimi ja osoite.
   3.   Jos hakemus ei ole riittävän täsmällinen, toimielin pyytää hakijaa täsmentämään hakemustaan ja avustaa hakijaa tässä.
   4.   Hakijan ei tarvitse perustella hakemusta.
   9 artikla
   Kirjallisen hakemuksen käsittely
   1.   Euroopan parlamentin hallussa oleviin asiakirjoihin tutustumista koskevat hakemukset toimitetaan samana päivänä, jona hakemus kirjataan saapuneeksi virallisesta postista vastaavaan yksikköön, asiakirjarekisterin hoitamisesta vastaavaan yksikköön, joka antaa vastaanottoilmoituksen, laatii vastauksen ja toimittaa asiakirjan asetetussa määräajassa.
   2.   Kun hakemus koskee Euroopan parlamentin laatimaa asiakirjaa, johon sovelletaan jotakin asetuksen (EY) N:o 1049/2001 4 artiklassa tarkoitettua poikkeusta, rekisteristä vastaava yksikkö toimittaa hakemuksen asiakirjan laatineelle yksikölle tai elimelle, joka ehdottaa jatkotoimia viiden työpäivän kuluessa.
   3.   Kun luovuttamista koskeva epäselvyys liittyy kolmansilta vastaanotettuihin asiakirjoihin, Euroopan parlamentti kuulee niitä ja antaa mahdollisuuden viiden työpäivän kuluessa määritellä, sovelletaanko asetuksen (EY) N:o 1049/2001 4 tai 9 artiklassa tarkoitettuja poikkeuksia.
   4.   Kun Euroopan parlamentille osoitettu hakemus koskee asiakirjaa, jota sen laatinut toimielin ei ole vielä julkistanut, parlamentti antaa asiakirjasta vastaavalle toimielimelle mahdollisuuden viiden työpäivän kuluessa ilmoittaa mahdolliset varaumat asiakirjan luovuttamisen suhteen.
   5.   Jos vastausta ei anneta asetetussa viiden työpäivän määräajassa, Euroopan parlamentti katsoo, että asiakirja voidaan julkistaa.
   10 artikla
   Sähköisessä muodossa olevan hakemuksen käsittely
   1.   Kaikki sähköisessä muodossa olevat hakemukset toimitetaan Euroopan parlamentin Internet-sivustolla annettuun osoitteeseen käyttäen mahdollisuuksien mukaan valmista sähköistä lomaketta ja on line -käyttäjätukea, joka on luotu hakemuksen esittämisen helpottamiseksi.
   2.   Sähköisessä muodossa olevat, Euroopan parlamentin Europarl-sivustolla tehdyt hakemukset toimitetaan automaattisesti asiakirjarekisteristä vastaavalle yksikölle kirjaamista ja jatkotoimia varten.
   3.   Sähköisessä muodossa esitetty hakemus, joka sisältää kaikki tämän päätöksen 8 artiklassa vahvistetut tarvittavat osatekijät, aktivoi vastaanottoilmoituksen automaattisen lähetyksen hakijalle.
   4.   Tämän päätöksen 9 artiklan 2 kohdassa ja sitä seuraavissa kohdissa esitettyjä menettelyjä, jotka koskevat alkuperäisen, kirjallisen hakemuksen käsittelyä, sovelletaan myös sähköisessä muodossa oleviin hakemuksiin.
   11 artikla
   Vastauksen antamisen määräaika
   1.   Viidentoista työpäivän kuluessa hakemuksen kirjaamisesta asiakirjarekisteristä vastaava yksikkö antaa pyydetyn asiakirjan tutustuttavaksi ja toimittaa sen.
   2.   Jos Euroopan parlamentti ei voi antaa pyydettyä asiakirjaa tutustuttavaksi, se ilmoittaa hakijalle kirjallisesti, mistä syystä hakemus on hylätty kokonaan tai osittain, sekä oikeudesta esittää uudistettu hakemus.
   3.   Tällaisessa tapauksessa hakija voi viidentoista työpäivän kuluessa siitä, kun on vastaanottanut toimielimen vastauksen, esittää uudistetun hakemuksen.
   4.   Poikkeuksellisesti, esimerkiksi silloin, kun hakemus koskee erittäin pitkää asiakirjaa tai suurta määrää asiakirjoja, 1 kohdassa säädettyä määräaikaa voidaan jatkaa viidellätoista työpäivällä edellyttäen, että hakijalle ilmoitetaan tästä ennakolta ja lykkäys perustellaan yksityiskohtaisesti.
   5.   Jos toimielin ei anna vastausta asetetussa määräajassa, hakija voi tehdä uudistetun hakemuksen.
   6.   Asetuksen (EY) N:o 1049/2001 7 artiklassa vahvistettu viidentoista työpäivän määräaika alkaa alkuperäisen hakemuksen kirjaamispäivästä.
   12 artikla
   Toimivaltainen viranomainen
   1.   Pääsihteeri käsittelee Euroopan parlamentille osoitetut alkuperäiset hakemukset puhemiehen ja työjärjestyksen 97 artiklan 6 kohdan mukaisesti asiakirjoihin tutustumista koskevien hakemusten käsittelyn valvonnasta vastaavan varapuhemiehen alaisena.
   2.   Pääsihteeri tai tämän valtuuttama henkilö toimittaa hakijoille myönteiset vastaukset alkuperäisiin hakemuksiin.
   3.   Pääsihteeri päättää alkuperäisen hakemuksen hylkäämisestä asiakirjarekisteristä vastaavan yksikön esityksestä ja asiakirjan laatijaa kuultuaan ja perustelee päätöksen asianmukaisesti. Hylkäämispäätökset toimitetaan tiedoksi avoimuudesta vastaavalle varapuhemiehelle.
   4.   Pääsihteeri tai hänen valtuuttamansa henkilö voi milloin tahansa pyytää oikeudelliselta yksiköltä ja/tai tietosuojavaltuutetulta lausunnon.
   III OSASTO
   UUDISTETTU HAKEMUS
   13 artikla
   Esittäminen
   1.   Uudistettu hakemus voidaan esittää Euroopan parlamentille kirjallisesti tai sähköisessä muodossa viidentoista työpäivän kuluessa siitä, kun hakija on vastaanottanut kokonaan tai osittain hylkäävän vastauksen hakemukseen, tai siitä kun alkuperäiseen hakemukseen ei ole vastattu.
   2.   Uudistettu hakemus on laadittava tämän päätöksen 8 artiklassa esitettyjen vaatimusten mukaisesti.
   14 artikla
   Käsittely
   1.   Uudistetut hakemukset kirjataan tämän päätöksen 9 artiklan 1 kohdassa ja 10 artiklan 2 kohdassa vahvistettujen, kirjallisia tai sähköisessä muodossa esitettäviä hakemuksia koskevien sääntöjen mukaisesti.
   2.   Asiakirjarekisteristä toimitetaan hakijalle vastaanottoilmoitus ja aloitetaan päätöksen 9 ja 10 artiklassa kuvatut menettelyt toimielimen vastauksen valmistelemiseksi.
   3.   Viidentoista työpäivän kuluessa hakemuksen kirjaamisesta Euroopan parlamentti joko päättää antaa pyydetyn asiakirjan tutustuttavaksi tai ilmoittaa kirjallisesti, mistä syystä hakemus on hylätty kokonaan tai osittain.
   4.   Poikkeuksellisesti, esimerkiksi silloin, kun hakemus koskee erittäin pitkää asiakirjaa tai suurta määrää asiakirjoja, edellisessä kohdassa säädettyä määräaikaa voidaan jatkaa viidellätoista työpäivällä edellyttäen, että hakijalle ilmoitetaan tästä ennakolta ja lykkäys perustellaan yksityiskohtaisesti.
   15 artikla
   Toimivaltainen viranomainen
   1.   Euroopan parlamentin puhemiehistö vastaa uudistettuihin hakemuksiin. Avoimuudesta vastaava varapuhemies päättää uudistetuista hakemuksista puhemiehistön nimissä ja sen alaisena.
   2.   Varapuhemiehen on ilmoitettava päätöksestään puhemiehistölle sen ensimmäisessä kokouksessa päätöksen tekemisen ja hakijalle ilmoittamisen jälkeen. Varapuhemies voi annetun määräajan sallimissa rajoissa pyytää puhemiehistöltä lausunnon päätösluonnoksesta, mikäli katsoo sen tarpeelliseksi, erityisesti jos vastaus nostaisi esiin periaatekysymyksiä Euroopan parlamentin avoimuutta koskevasta politiikasta. Varapuhemiehen on noudatettava puhemiehistön päätöstä hakijalle antamassaan vastauksessa.
   3.   Varapuhemies ja puhemiehistö tekevät päätöksensä asiakirjarekisteristä vastaavan yksikön pääsihteerin valtuuttamana laatiman esityksen perusteella. Asiakirjarekisteristä vastaavalla yksiköllä on valtuudet pyytää oikeudelliselta yksiköltä ja/tai tietosuojavaltuutetulta lausunto, joka on toimitettava kolmen työpäivän kuluessa.
   16 artikla
   Muutoksenhaku
   1.   Jos Euroopan parlamentti kieltäytyy antamasta asiakirjaa kokonaan tai osittain tutustuttavaksi, se ilmoittaa hakijalle tämän käytettävissä olevista oikeussuojakeinoista, toisin sanoen mahdollisuudesta nostaa kanne toimielintä vastaan tuomioistuimessa ja/tai kannella oikeusasiamiehelle EY:n perustamissopimuksen 230 ja 195 artiklassa määrättyjen edellytysten mukaisesti.
   2.   Jos toimielin ei anna vastausta asetetussa määräajassa, hakemus katsotaan hylätyksi, ja hakija voi nostaa kanteen tai kannella edellisen kohdan edellytysten mukaisesti.
   IV OSASTO
   ARKALUONTEISTEN ASIAKIRJOJEN KIRJAAMINEN JA OIKEUS SAADA TUTUSTUA NIIHIN
   17 artikla
   Arkaluonteisten asiakirjojen kirjaaminen
   1.   Sellaisten asetuksen (EY) N:o 1049/2001 9 artiklassa tarkoitettujen arkaluonteisten asiakirjojen kirjaaminen, jotka ovat peräisin toimielimiltä, virastoista, jäsenvaltioista tai kolmansista maista taikka kansainvälisistä järjestöistä, edellyttää asiakirjan laatineen tahon ennakkosuostumusta.
   2.   Arkaluonteiseksi luokitellun asiakirjan laatija toimittaa asiakirjan suoraan Euroopan parlamentin puhemiehelle tarkoituksenmukaisimmalla tavalla, jotta asiakirjan sisällön luottamuksellisuus taataan.
   3.   Arkaluonteista asiakirjaa toimitettaessa asiakirjan laatijan olisi esitettävä kantansa asiakirjan kirjaamisesta ja luovuttamisesta.
   4.   Jos laatija suostuu siihen, että tällainen asiakirja kirjataan Euroopan parlamentin asiakirjarekisteriin, puhemies määrittelee rekisterissä esitettävät viittaukset. Puhemies kuulee asiakirjoihin tutustumista koskevien hakemusten käsittelyn valvonnasta vastaavaa varapuhemiestä, pääsihteeriä ja tarvittaessa asianomaisen valiokunnan puheenjohtajaa.
   5.   Kaikki Euroopan parlamentin laatimat asiakirjat, joissa viitataan asetuksen (EY) N:o 1049/2001 9 artiklan mukaisesti arkaluonteiseksi luokiteltuun asiakirjaan, kirjataan rekisteriin ja luovutetaan ainoastaan puhemiehen luvalla. Viittaukset tällaiseen asiakirjaan laaditaan samoin edellytyksin kuin edellisessä kohdassa mainitut viittaukset.
   6.   Jos jokin toimielin kyseenalaistaa Euroopan parlamentin vastaanottaman asiakirjan luottamuksellisuuden, asia viedään asetuksen (EY) N:o 1049/2001 15 artiklan 2 kohdassa perustetun toimielinten välisen komitean käsiteltäväksi.
   18 artikla
   Hakemuksen käsittely
   1.   Kirjallisesti tai sähköisessä muodossa esitetyt hakemukset saada tutustua asetuksen (EY) N:o 1049/2001 9 artiklassa tarkoitettuihin arkaluonteisiin asiakirjoihin kirjataan tämän päätöksen 9 artiklan 1 kohdassa ja 10 artiklan 2 kohdassa esitettyjen sääntöjen mukaisesti.
   2.   Pääsihteeri toimittaa arkaluonteista asiakirjaa koskevat hakemukset puhemiehelle. Vastaukset alkuperäisiin ja uudistettuihin hakemuksiin antaa Euroopan parlamentin puhemiehistö, joka voi Euroopan parlamentin työjärjestyksen 22 artiklan 10 kohdan mukaisesti valtuuttaa puhemiehen vastaamaan. Tällaisissa tapauksissa puhemies kuulee asiakirjoihin tutustumista koskevien hakemusten käsittelyn valvonnasta vastaavaa varapuhemiestä, pääsihteeriä tai tarpeen mukaan asianomaisen valiokunnan puheenjohtajaa.
   3.   Asetuksen (EY) N:o 1049/2001 7 ja 8 artiklassa vahvistettu viidentoista työpäivän määräaika alkaa alkuperäisen tai uudistetun hakemuksen kirjaamispäivästä.
   19 artikla
   Toimivaltaiset tahot
   Arkaluonteisiin asiakirjoihin saavat perehtyä Euroopan parlamentin puhemies, asiakirjoihin tutustumista koskevien hakemusten käsittelyn valvonnasta vastaava varapuhemies, asianomaisen valiokunnan puheenjohtaja ja pääsihteeri, jollei muiden toimielinten kanssa tehdyissä sopimuksissa sovita erityisestä valtuutuksesta.
   20 artikla
   Arkaluonteisten asiakirjojen suojaus
   1.   Asetuksen (EY) N:o 1049/2001 9 artiklan mukaisia arkaluonteisia asiakirjoja koskevat tiukat turvallisuussäännöt, joilla taataan niiden luottamuksellinen käsittely toimielimessä.
   2.   Pääsihteeri esittää luonnoksen säännöiksi puhemiehistölle, joka huomioi komission ja neuvoston kanssa solmitut yhteydet ja sopimukset.
   3.   Puhemiehistön hyväksymä ehdotus hyväksytään vielä täysistunnossa. Näin hyväksytty teksti liitetään Euroopan parlamentin työjärjestykseen.
   V OSASTO
   ASIAKIRJOJEN LUOVUTTAMINEN
   21 artikla
   Luovuttaminen
   1.   Asiakirjat annetaan saataville joko jäljennöksenä tai sähköisessä muodossa hakijan toivomukset täysin huomioiden.
   2.   Jos Euroopan parlamentti tai toinen toimielin on jo julkistanut asiakirjan ja se on helposti saatavilla, Euroopan parlamentti voi hoitaa asiaa koskevat velvollisuutensa tiedottamalla hakijalle, miten hän voi saada asiakirjan.
   22 artikla
   Vastauskulut
   1.   Hakijalta voidaan periä korvaus jäljennösten ottamisesta ja lähettämisestä. Se ei kuitenkaan saa ylittää todellisia kuluja.
   2.   Asiakirjoihin tutustuminen toimielimen tiloissa, alle kahdenkymmenen A4-kokoisen sivun kopiointi ja tutustuminen suoraan sähköisessä muodossa tai rekisteristä on maksutonta.
   23 artikla
   Pitkiä asiakirjoja koskevat hakemukset
   1.   Yli kahdenkymmenen A4-kokoisen sivun asiakirjan toimittamisesta peritään maksu, joka on 10 euroa ja 0,03 euroa sivulta.
   2.   Tätä maksua voidaan tarkistaa Euroopan parlamentin puhemiehistön päätöksellä pääsihteerin ehdotuksesta.
   3.   Pääsihteeri päättää muihin toimitustapoihin liittyvistä kuluista. Ne eivät kuitenkaan saa ylittää todellisia kuluja.
   4.   Kun on kyse toistuvista tai perättäisistä hakemuksista, jotka koskevat erittäin pitkiä asiakirjoja tai suurta määrää asiakirjoja, toimielin voi neuvotella hakijan kanssa epävirallisesti ratkaisun löytämiseksi.
   5.   Julkaistut asiakirjat eivät kuulu tämän päätöksen piiriin, ja niillä on edelleen oma hintajärjestelmä.
   24 artikla
   Ylimääräiset käännöskulut
   Jos hakija pyytää asiakirjan kääntämistä muulle kuin saatavissa olevalle kielelle, sovelletaan toimielimessä voimassa olevaa freelancekäännösten hintaa.
   VI OSASTO
   SOVELTAMINEN
   25 artikla
   Soveltaminen
   Tätä päätöstä sovelletaan asetusta (EY) N:o 1049/2001 sekä Euroopan parlamentin työjärjestystä noudattaen ja rajoittamatta niiden soveltamista.
   26 artikla
   Tarkistaminen
   Tätä päätöstä tarkastellaan uudelleen kaksi vuotta sen voimaantulon jälkeen. Euroopan parlamentin pääsihteeri esittää uudelleentarkastelua varten kertomuksen päätöksen täytäntöönpanosta.
   27 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä
       (5). Tällä päätöksellä perustettu asiakirjarekisteri tulee voimaan 3. kesäkuuta 2002.

      (1)  EUVL C 374, 29.12.2001, s. 1.

      (2)  Puhemiehistö konsolidoinut 3. toukokuuta 2004.

      (3)  Puhemiehistö tarkistanut 26. syyskuuta 2005.

      (4)  Kyseinen päivä on 3. joulukuuta 2001.

      (5)  Kyseinen päivä on 29. joulukuuta 2001.


title: 2012/579/EU: Euroopan parlamentin päätös, 10. toukokuuta 2012 , Euroopan huumausaineiden ja niiden väärinkäytön seurantakeskuksen varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/212

         EUROOPAN PARLAMENTIN PÄÄTÖS,
   10. toukokuuta 2012,
   Euroopan huumausaineiden ja niiden väärinkäytön seurantakeskuksen varainhoitovuoden 2010 tilien päättämisestä
   (2012/579/EU)
   EUROOPAN PARLAMENTTI, joka

               —

               ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2010 sekä keskuksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan huumausaineiden ja niiden väärinkäytön seurantakeskuksesta 12 päivänä joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (uudelleenlaadittu toisinto) (3) ja erityisesti sen 15 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0134/2012),

               1.

               hyväksyy Euroopan huumausaineiden ja niiden väärinkäytön seurantakeskuksen varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 156.

      (2)  EYVL L 248, 16.9.2002, s. 1.

      (3)  EUVL L 376, 27.12.2006, s. 1.

      (4)  EYVL L 357, 31.12.2002, s. 72.


title: Neuvoston päätös 2011/171/YUTP, annettu 21 päivänä maaliskuuta 2011 , Moldovan tasavallan Transnistrian alueen johtoon kohdistettavista rajoittavista toimenpiteistä annetun päätöksen 2010/573/YUTP muuttamisesta

text:
               22.3.2011

               FI

               Euroopan unionin virallinen lehti

               L 76/62

         NEUVOSTON PÄÄTÖS 2011/171/YUTP,
   annettu 21 päivänä maaliskuuta 2011,
   Moldovan tasavallan Transnistrian alueen johtoon kohdistettavista rajoittavista toimenpiteistä annetun päätöksen 2010/573/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto antoi 27 päivänä syyskuuta 2010 päätöksen 2010/573/YUTP (1).

               (2)

               Päätöksen 2010/573/YUTP uudelleentarkastelun perusteella rajoittavia toimenpiteitä olisi jatkettava 31 päivään maaliskuuta 2012.

               (3)

               Jotta poliittisen ratkaisun löytämistä Transnistrian konfliktiin, latinalaista kirjaimistoa käyttävien koulujen jäljellä olevien ongelmien ratkaisemista ja henkilöiden vapaan liikkuvuuden palauttamista voitaisiin kuitenkin edistää, rajoittavien toimenpiteiden soveltaminen olisi keskeytettävä 30 päivään syyskuuta 2011 saakka. Kyseisen ajan päättyessä neuvosto tarkastelee rajoittavia toimenpiteitä uudelleen ottaen huomioon erityisesti edellä mainituissa asioissa tapahtuneen kehityksen. Neuvosto voi milloin tahansa päättää ottaa matkustusrajoitukset uudelleen käyttöön tai poistaa ne,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/573/YUTP seuraavasti:

               1.

               Korvataan 4 artiklan 2 kohta seuraavasti:
               ”2.   Tätä päätöstä sovelletaan 31 päivään maaliskuuta 2012. Se on jatkuvan tarkastelun alainen. Sen voimassaoloa voidaan jatkaa tai sitä voidaan muuttaa tarvittaessa, jos neuvosto katsoo, ettei sen tavoitteita ole saavutettu.”

               2.

               Korvataan 4 artiklan 3 kohta seuraavasti:
               ”3.   Tässä päätöksessä säädettyjen rajoittavien toimenpiteiden soveltaminen keskeytetään 30 päivään syyskuuta 2011 saakka. Kyseisen ajan päättyessä neuvosto tarkastelee rajoittavia toimenpiteitä uudelleen.”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä maaliskuuta 2011.

            Neuvoston puolesta

            Puheenjohtaja

         C. ASHTON

      (1)  EUVL L 253, 28.9.2010, s. 54.


title: 2008/534/EY: Euroopan parlamentin päätös 24. huhtikuuta 2007 tautien ehkäisyn ja valvonnan eurooppalaisen keskuksen tilien päättämisestä varainhoitovuodelta 2005

text:
               15.7.2008

               FI

               Euroopan unionin virallinen lehti

               L 187/174

      EUROOPAN PARLAMENTIN PÄÄTÖS

   24. huhtikuuta 2007
   tautien ehkäisyn ja valvonnan eurooppalaisen keskuksen tilien päättämisestä varainhoitovuodelta 2005
   (2008/534/EY)
   EUROOPAN PARLAMENTTI, joka
   ottaa huomioon tautien ehkäisyn ja valvonnan eurooppalaisen keskuksen lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen tautien ehkäisyn ja valvonnan eurooppalaisen keskuksen tilinpäätöksestä varainhoitovuodelta 2005 sekä keskuksen vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon tautien ehkäisyn ja valvonnan eurooppalaisen keskuksen perustamisesta 21. huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (4) ja erityisesti sen 23 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A6-0119/2007),

               1.

               toteaa, että tautien ehkäisyn ja valvonnan eurooppalaisen keskuksen varainhoitovuoden 2005 tilinpäätöstiedot ovat seuraavat:
               Tuloslaskelma varainhoitovuodelta 2005
                      (6)

                           (1000 euroa)

                           2005

                              TULOT

                           Komissiolta saatu tuki (viraston toimintatalousarviolle)

                           3 402 280,45

                           Toiminnan tuotot

                           Muut tulot

                              TULOT YHTEENSÄ (a)

                              3 402 280,45

                              MENOT

                              I osasto: Henkilöstö

                           — Maksut

                           - 500 909,02

                           — Siirretyt määrärahat

                           - 361 771,74

                              II osasto: Hallintomenot

                           — Maksut

                           - 597 024,15

                           — Siirretyt määrärahat

                           - 534 581,62

                              III osasto: Toimintamenot

                           — Maksut

                           -69 773,55

                           — Siirretyt määrärahat

                           - 540 654,36

                              MENOT YHTEENSÄ (b)

                              -2 604 714,44

                              VARAINHOITOVUODEN TULOS (a - b)

                              797 566,01

                           Edelliseltä vuodelta siirrettyjen käyttämättömien määrärahojen peruuntuminen

                           Edelliseltä vuodelta 31.12. käytettävissä olevien käyttötarkoitukseensa sidottujen määrärahojen siirtämisestä aiheutuva mukautus

                           Kurssierot (tuotot + / kulut -)

                           -10 168,55

                              Varainhoitovuoden toteutunut saldo

                              787 397,46

                           Osa tuesta palautettu yhteisölle

                           - 787 397,46

                              Vaikutus vastaaviin

                           Vastaavien ja arvonalentumisten vaikutus

                           222 011,07

                              Vaikutukset siirtovelkoihin

                           Siirrot

                           1 437 007,72

                           Siirtovelat

                           - 363 538,58

                              Muut oikaisut

                           Vastattavat

                           - 448 377,86

                           Ennakkomaksut ja siirtyvät menot

                           20 636,80

                           Transitotavara

                           63 108,90

                           Komission palveluista suoritetut maksut

                           -8 490,00

                           Satunnaiset tulot

                           31 250,85

                              Varainhoitovuoden tulos oikaisujen jälkeen (e)

                              953 608,90

                              HUOM. Kokonaismäärissä voi olla pyöristyksistä johtuvia eroja.

                              Lähde: Keskukselta saadut tiedot. Taulukossa annetaan yhteenveto keskuksen tilinpäätökseen sisältyvistä tiedoista.

               2.

               hyväksyy tautien ehkäisyn ja valvonnan eurooppalaisen keskuksen tilien päättämisen varainhoitovuodelta 2005;

               3.

               kehottaa puhemiestä välittämään tämän päätöksen tautien ehkäisyn ja valvonnan eurooppalaisen keskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 266, 31.10.2006, s. 31.

      (2)  EUVL C 312, 19.12.2006, s. 54.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EUVL L 142, 30.4.2004, s. 1.

      (5)  EYVL L 357, 31.12.2002, s. 72.

      (6)  Virasto on uusi, joten tiedot koskevat vain vuotta 2005.

      HUOM. Kokonaismäärissä voi olla pyöristyksistä johtuvia eroja.

      Lähde: Keskukselta saadut tiedot. Taulukossa annetaan yhteenveto keskuksen tilinpäätökseen sisältyvistä tiedoista.


title: 2014/409/EU: Neuvoston päätös, annettu 23 päivänä kesäkuuta 2014 , ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

text:
               28.6.2014

               FI

               Euroopan unionin virallinen lehti

               L 190/78

         NEUVOSTON PÄÄTÖS,
   annettu 23 päivänä kesäkuuta 2014,
   ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

      (2014/409/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 46 ja 48 artiklan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)

               ETA-sopimuksen pöytäkirjaan 31 sisältyy määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)

               On aiheellista laajentaa ETA-sopimuksen sopimuspuolten välinen yhteistyö kattamaan työntekijöiden vapaa liikkuvuus, sosiaaliturvajärjestelmien yhteensovittaminen ja toimenpiteet siirtolaisten, myös kolmansista maista tulevien siirtolaisten, hyväksi.

               (5)

               Sen vuoksi ETA-sopimuksen pöytäkirja 31 olisi muutettava, jotta tätä laajennettua yhteistyötä voitaisiin tehdä 1 päivästä tammikuuta 2014 alkaen.

               (6)

               ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa Euroopan unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 23 päivänä kesäkuuta 2014.

            Neuvoston puolesta

            Puheenjohtaja

         C. ASHTON

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      LUONNOS
      ETA:N SEKAKOMITEAN PÄÄTÖS N:o …/2014,
      annettu …,
      yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
      sekä katsoo seuraavaa:

                  (1)

                  On aiheellista laajentaa ETA-sopimuksen sopimuspuolten välinen yhteistyö kattamaan työntekijöiden vapaa liikkuvuus, sosiaaliturvajärjestelmien yhteensovittaminen ja toimenpiteet siirtolaisten, myös kolmansista maista tulevien siirtolaisten, hyväksi.

                  (2)

                  Sen vuoksi ETA-sopimuksen pöytäkirja 31 olisi muutettava, jotta laajennettua yhteistyötä voitaisiin tehdä 1 päivästä tammikuuta 2014 alkaen,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen pöytäkirjassa 31 oleva 5 artikla seuraavasti:

                  1.

                  Lisätään 12 kohdan jälkeen kohta seuraavasti:
                  ”13.   EFTA-valtiot osallistuvat 1 päivästä tammikuuta 2014 seuraavasta Euroopan unionin varainhoitovuoden 2014 yleiseen talousarvioon sisältyvästä budjettikohdasta rahoitettaviin toimiin:

                              —

                                 Alamomentti 04 03 01 03: ’Työntekijöiden vapaa liikkuvuus, sosiaaliturvajärjestelmien yhteensovittaminen ja toimenpiteet siirtolaisten, myös kolmansista maista tulevien siirtolaisten, hyväksi’.”

                  2.

                  Korvataan 5 kohdassa ilmaisu ”ja 12 kohdassa tarkoitetuista varainhoitovuosien 2012 ja 2013 yleisen talousarvion budjettikohdista rahoitettuihin toimiin 1 päivästä tammikuuta 2012” ilmaisulla ”ja 12 kohdassa tarkoitetuista varainhoitovuosien 2012 ja 2013 yleisen talousarvion budjettikohdista rahoitettuihin toimiin 1 päivästä tammikuuta 2012 ja 13 kohdassa tarkoitetusta varainhoitovuoden 2014 yleisen talousarvion budjettikohdasta rahoitettuihin toimiin 1 päivästä tammikuuta 2014”.

                  3.

                  Korvataan 6 ja 7 kohdassa ilmaisu ”8 ja 12 kohdassa” ilmaisulla ”8, 12 ja 13 kohdassa”.

            2 artikla
      Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (1).
      Sitä sovelletaan 1 päivästä tammikuuta 2014.
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean

               sihteerit

         (1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: 2009/764/EY: Euroopan parlamentin ja neuvoston päätös, tehty 16 päivänä syyskuuta 2009 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti

text:
               20.10.2009

               FI

               Euroopan unionin virallinen lehti

               L 274/28

      EUROOPAN PARLAMENTIN JA NEUVOSTON PÄÄTÖS,
   tehty 16 päivänä syyskuuta 2009,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti
   (2009/764/EY)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi irtisanotuille työntekijöille, jotka kärsivät maailmankaupassa tapahtuneiden huomattavien rakenteellisten muutosten seurauksista, ja heidän auttamisekseen työmarkkinoille uudelleen integroitumisessa.

               (2)

               Toukokuun 17 päivänä 2006 tehdyn toimielinten välisen sopimuksen mukaisesti rahaston varoja voidaan ottaa käyttöön vuosittain enintään 500 miljoonaa euroa.

               (3)

               Espanja esitti 29 päivänä joulukuuta 2008 hakemuksen EGR:n varojen käyttöönottamiseksi tekstiiliteollisuuden irtisanomisten vuoksi. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 3 306 750 euroa.

               (4)

               Portugali esitti 23 päivänä tammikuuta 2009 hakemuksen EGR:n varojen käyttöönottamiseksi tekstiiliteollisuuden irtisanomisten vuoksi. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 832 800 euroa.

               (5)

               Tämän vuoksi EGR:stä olisi otettava käyttöön varoja Espanjan ja Portugalin hakemusten mukaisesti,

         OVAT PÄÄTTÄNEET SEURAAVAA:
   1 artikla
   Euroopan unionin yleisessä talousarviossa varainhoitovuodeksi 2009 otetaan käyttöön Euroopan globalisaatiorahaston varoja 4 139 550 euroa maksusitoumusmäärärahoina ja maksumäärärahoina.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 16 päivänä syyskuuta 2009.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         C. MALMSTRÖM

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: 2012/86/EU: Neuvoston päätös, annettu 10 päivänä helmikuuta 2012 , alueiden komitean suomalaisen varajäsenen nimeämisestä

text:
               15.2.2012

               FI

               Euroopan unionin virallinen lehti

               L 41/17

         NEUVOSTON PÄÄTÖS,
   annettu 10 päivänä helmikuuta 2012,
   alueiden komitean suomalaisen varajäsenen nimeämisestä
   (2012/86/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Suomen hallituksen ehdotuksen,
   sekä katsovat seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Alueiden komiteassa on vapautunut varajäsenen paikka Riitta MYLLERin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2015:

               —

               Sanna PARKKINEN, Liperin kunnanvaltuuston jäsen.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä helmikuuta 2012.

            Neuvoston puolesta

            Puheenjohtaja

         C. ANTORINI

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.